Slovenska hokejska reprezentanca (tudi Risi) je nastopila na sedemindvajsetih Svetovnih hokejskih prvenstvih, prvič leta 1993. Petkrat od tega na prvenstvu tretjerazredne skupine C (D2), trinajstkrat na prvenstvu drugorazredne skupine B (D1, D1A), kjer je sedemkrat zmagala, in devetkrat na prvenstvu elitne skupine A. Šestkrat je nastopila na kvalifikacijah za nastop na olimpijskih igrah, 1998, 2002, 2006, 2010, 2014 in 2018, ter se dvakrat kvalificirala, prvič na Olimpijske igre 2014, kjer je osvojila sedmo mesto.